32003D0654
L 230/44
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 8 септември 2003 година
за установяване на код и стандартни правила за изписване в машинно четима форма на данните, свързани с междинните статистически изследвания на площите с лозя
(нотифицирано под номер С(2003) 3191)
(текст от значение за ЕИП)
(2003/654/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 357/79 на Съвета от 5 февруари 1979 г. относно статистическите изследвания на площите с лозя (1), последно изменен с Регламент (ЕО) № 2329/98 (2), и по-специално член 5, параграф 6 и член 6, параграф 7 от него,
като има предвид, че:
(1)
Решение 80/765/ЕИО на Комисията от 8 юли 1980 г. относно установяване на код и стандартни правила за изписването в машинно четима форма на данните, свързани с междинните статистически изследвания на площите с лозя (3), е претърпял няколко съществени изменения (4); с цел постигане на по-голяма яснота и рационалност, посоченото решение следа да бъде кодифицирано.
(2)
Регламент (ЕИО) № 357/79 изисква от държавите-членки да предоставят на Комисията информацията, събрана в рамките на междинните изследвания на площите с лозя във вид на каталог от таблици по географски региони, който се определя съгласно процедурата по член 8 от посочения регламент, т.е. с решение на Комисията след представяне на становището на Постоянния комитет за земеделска статистика.
(3)
Държавите-членки, които обработват резултатите от изследването си в електронна форма, са длъжни да предоставят тези данни на Комисията в машинно четима форма. Кодовете за предаване на резултатите от изследването също се определят съгласно процедурата по член 8 от Регламент (ЕИО) № 357/79.
(4)
Поради причини от практическо естество, държавите-членки следва да изпращат данните, посочени в член 6 от Регламент (ЕИО) № 357/79 също така и в машинно четима форма.
(5)
Мерките, посочени в настоящото решение, са в съответствие със становището на Постоянния комитет за земеделска статистика,
ПРИЕ НАСТОЯЩОТО РЕШЕНИЕ:
Член 1
Машинно четимата форма за предаване на данни, посочена в член 5 и 6 от Регламент (ЕИО) № 357/79, от тези държави- членки, които обработват резултатите от изследванията си в електронна форма, е магнитен носител.
Член 2
Кодът и правилата, съгласно които се извършва изписването на информация върху магнитен носител, посочени в членове 5 и 6 от Регламент (ЕИО) № 357/79 са посочени в приложение I и II към настоящото решение.
Член 3
Решение 80/765/ЕИО се отменя.
Позоваванията на отмененото решение се считат за позовавания към настоящото решение и се четат в съответствие с таблицата за съответствие в приложение IV.
Член 4
Адресати на настоящото решение са държавите-членки.
Съставено в Брюксел на 8 септември 2003 година.